CELEX: 32014R0017
Language: da
Date: 2014-01-10 00:00:00
Title: Kommissionens gennemførelsesforordning (EU) nr. 17/2014 af 10. januar 2014 om en standardformular til meddelelse om en særlig foranstaltning under den hurtige reaktionsmekanisme til bekæmpelse af momssvig

11.1.2014   
               
               
                  DA
               
               
                  Den Europæiske Unions Tidende
               
               
                  L 8/13
               
            
         KOMMISSIONENS GENNEMFØRELSESFORORDNING (EU) Nr. 17/2014
         af 10. januar 2014
         om en standardformular til meddelelse om en særlig foranstaltning under den hurtige reaktionsmekanisme til bekæmpelse af momssvig
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/112/EF af 28. november 2006 om det fælles merværdiafgiftssystem (1), særlig artikel 199b, stk. 4, og
         ud fra følgende betragtninger:
         
                     (1)
                  
                  
                     Med direktiv 2006/112/EF, som ændret ved Rådets direktiv 2013/42/EU (2), indføres en hurtig reaktionsmekanisme til bekæmpelse af momssvig.
                  
               
                     (2)
                  
                  
                     Den hurtige reaktionsmekanisme gør det muligt for medlemsstaterne at meddele vedtagelsen af en særlig foranstaltning, der afviger fra den generelle regel i direktiv 2006/112/EF vedrørende den person, der er betalingspligtig for momsen. Foranstaltningen består i at anvende omvendt betalingspligt for moms til bekæmpelse af pludselig opståede og grove former for svig, som kan føre til betydelige og uoprettelige finansielle tab.
                  
               
                     (3)
                  
                  
                     For at lette behandlingen af meddelelserne om særlige foranstaltninger inden for rammerne af den hurtige reaktionsmekanisme bør der vedtages en standardformular til meddelelsen, hvori de oplysninger, der kræves fra en medlemsstat, der fremsender meddelelsen, beskrives og struktureres.
                  
               
                     (4)
                  
                  
                     For at afkorte og forenkle meddelelsesproceduren skal sådanne formularer fremsendes elektronisk til Kommissionen.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Det Stående Udvalg for Administrativt Samarbejde —
                  
               VEDTAGET DENNE FORORDNING:
         
            Artikel 1
            
               1.   Medlemsstaterne anvender standardformularen i bilaget til denne forordning til at meddele vedtagelsen af en særlig foranstaltning inden for rammerne af den hurtige reaktionsmekanisme, der er fastsat i artikel 199b i direktiv 2006/112/EF, til Kommissionen.
            
            
               2.   Den i stk. 1 omhandlede meddelelse fremsendes elektronisk til en hertil oprettet e-mailadresse, som Kommissionen meddeler til Det Stående Udvalg for Administrativt Samarbejde.
            
         
         
            Artikel 2
            Denne forordning træder i kraft på tredjedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. januar 2014.
            
               
                  På Kommissionens vegne
               
               José Manuel BARROSO
               
                  Formand
               
            
         
         
            (1)  EUT L 347 af 11.12.2006, s. 1.
         
            (2)  Rådets direktiv 2013/42/EU af 22. juli 2013 om ændring af direktiv 2006/112/EF om det fælles merværdiafgiftssystem for så vidt angår en hurtig reaktionsmekanisme til bekæmpelse af momssvig (EUT L 201 af 26.7.2013, s. 1).
      
      
         
            BILAG
            
               
            Tekst af billedet
            
               Den hurtige reaktionsmekanisme (1)
               MEDDELELSESFORMULAR
               1. Meddelende medlemsstat
               Medlemsstat:
               2. Sektor(er)
               Berørt(e) sektor(er):
               Beskrivelse af de varer eller tjenester, for hvilke der meddeles en særlig foranstaltning under den hurtige reaktionsmekanisme (2):
               3. Allerede påvist momssvig i de sektorer, der er omfattet af meddelelsen (hvis det berører mere end én sektor, gives der forskellige svar for hver af de pågældende sektorer)
               Beskrivelse af typen af den påviste momssvig og kendetegnene herved (herunder (et skøn over) antallet af personer, der angiveligt begår momssvig) (3):
               Dato (eller periode), hvor den første sag om momssvig i denne sektor blev påvist (3):
               Faktiske eller anslåede momstab i løbet af de seneste 3 måneder (i (eller omregnet til) mio. EUR) (3):
               Faktiske eller anslåede momstab i løbet af det seneste kalenderår (i (eller omregnet til) mio. EUR) (3): (3):
               Faktiske eller anslåede momstab i løbet af det år, der går forud for det seneste kalenderår (i (eller omregnet til) mio. EUR) (3):
               Senest tilgængelige tal over de samlede årlige nettomomsindtægter:
               4. Forventet kommende udvikling af momssvig i de sektorer, der er omfattet af meddelelsen (hvis det berører mere end én sektor, gives der forskellige svar for hver af de pågældende sektorer)
               Beskrivelse af typen af risikoen for momssvig og kendetegnene herved:
               Medlemsstatens vurdering af, hvordan momssvigen vil udvikle sig og eventuel dokumentation for en sådan antagelse:
               Skøn over de årlige potentielle tab (i (eller omregnet til) mio. EUR):
               (1) Jf. artikel 199b i direktiv 2006/112/EF.
               (2) Ved varer kan tariferingen under den kombinerede nomenklatur anvendes.
               (3) Udfyldes ikke, hvis der endnu ikke er forekommet momstab. Enkeltheder om kommende udviklinger angives i rubrik 4.
            
            
               
            Tekst af billedet
            
               5. Kort beskrivelse af hastetilfældet (f.eks. årsager til, at der ikke kan anvendes andre foranstaltninger til at bekæmpe den beskrevne momssvig eller risiko herfor, dvs. almindelige forholdsregler mod svig, en fravigelse i henhold til artikel 395 i direktiv 2006/112/EF, som ikke kræver meddelelse i henhold til artikel 199b i samme direktiv, eventuelle lovgivningsmæssige initiativer osv.)
               6. Beskriv kort eventuelle ledsagende foranstaltninger, hvis det er relevant
               7. Andre kommentarer eller oplysninger
               8. Person, der indgiver meddelelsen om en særlig foranstaltning under den hurtige reaktionsmekanisme på vegne af den berørte medlemsstat
               Navn på den person, der underskriver meddelelsen:
               I hvilken egenskab underskriver denne person meddelelsen:
               Underskrift:
               Dato (1):
               (1) Dato for udarbejdelse af den elektroniske meddelelse, der henvises til i artikel 1, stk. 2, i denne forordning.